stanford-oval/wikipedia huggingface dataset:
נאשונל סמלינג
היסטוריה

המפלגה הוקמה ב-17 במאי 1933 על ידי וידקון קוויזלינג ופרקליט המדינה יוהאן ברנהרט היורט. בבחירות שהתקיימו ארבעה חודשים לאחר הקמת המפלגה היא זכתה ב-22,750 קולות, כ 2.2% מהקולות, ולא שלחה אף נציג לפרלמנט. היות שהמפלגה הדגישה קו אנטישמי ופרו-גרמני, התנערה ממנה הכנסייה הנורווגית. מספר חבריה צנח ל-2,000 חברים בלבד ובבבחירות 1936 כשלה שוב, עם שיעור תמיכה של 1.8%.
עם פרוץ מלחמת העולם השנייה בשנת 1939 ביקר קוויזלינג בברלין, שם נפגש עם אדולף היטלר, קיבל כסף שהיה מיועד למימון פעולות המפלגה, והבטיח להיטלר שבמקרה של פלישה גרמנית תוכל מפלגתו לתפוש את השלטון בנורווגיה ולהקים ממשלה פרו-גרמנית.
ב-9 במאי 1940, כאשר פלשה גרמניה הנאצית לנורווגיה, הודיע קווזלינג על הפיכה במהדורת החדשות ואילץ את הממשלה החוקית ואת המלך הוקון השביעי להימלט ובסופו של דבר לצאת לגלות בבריטניה.
לאחר הצלחת הגרמנים מונה קווזלינג לראש ממשלת נורווגיה. קוויזלינג לא נהנה מתמיכה ציבורית וממשלתו שרדה חמישה ימים בלבד, עד שיוזף טרבובן התמנה לרייכסקומיסר (ממונה מטעם הרייך), בעל הסמכות הגבוהה ביותר בנורווגיה וכפוף ישירות להיטלר, וקוויזלינג נעשה כפוף לו.
בשנות הכיבוש הגרמני המפלגה שיתפה פעולה עם הכובשים והייתה אחראית להשמדתם של 800 יהודים מתושבי נורווגיה ולפעולות נגד המחתרת הנורווגית.
לאחר שחרור נורווגיה על ידי בעלות הברית, קוויזלינג ושני מנהיגים אחרים של הנאשונל סמלינג, אלברט ויליאם הגלין ורגנאר סקנקה, נשפטו לגזר דין מוות מול כיתת יורים. בזמנים מאוחרים יותר משפטים אלו היו שנויים במחלוקת, שכן עונש המוות הושב לחוק הנורווגי רק לקראת סוף המלחמה, על ידי הממשלה הגולה, לענישת פושעי המלחמה. מפלגת הנאשונל סמלינג הוצאה מחוץ לחוק.
סומויה

סומויה (בהונגרית: Szomolya) הוא כפר במחוז בורשוד-אבאוי-זמפלן שבצפון מזרח הונגריה. אוכלוסיית סומויה קטנה  מ-1,718 תושבים בשנת 1990 עד 1,569 תושבים בשנת 2018 (ירידה של 149 תושבים).
בסומויה חיה קהילה יהודית ובמקום היה בית קברות יהודי.
| שנה | כמות יהודים | כלל האוכלוסייה |
| --- | --- | --- |
| 1880 | 19 | 1,352 |
| 1910 | 4 |  |
| 1920 | 5 |  |
| 1930 | 4 |  |
| 1941 | 14 | 2,353 |
נקר זהוב

| נקר זהוב |
| --- | --- |
 
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: נקראים
תת־סדרה:: תרופודה
משפחה:: נקריים
סוג:: נקר פילקר
מין:: נקר זהוב
שם מדעי
 Colaptes chrysoides ‏Malherbe, 1852

נקר זהוב (שם מדעי: Colaptes chrysoides) הוא מין עוף ממשפחת הנקריים החי בדרום אמריקה הצפונית.
נקר זה גדול יחסית ואורכו עד 30 סנטימטר. הוא בעל כנפיים אפורות-כתומות והבטן לבנה. החזה בעל פס בולט שחור והגוף מנומר בנקודות שחורות. ראש וצוואר הנקר אפורים והמקור כהה ונוקשה. הלחיים אדומות וה"כיפה" זהובה וממנה קיבל הנקר את שמו. הוא מזכיר את המין הקרוב Colaptes auratus שמצוי צפונה ממנו ולא במדבר. לעיתים מינים אלה מכליאים ביניהם.
הנקר מותאם לחיי מדבר והוא מצוי במדבר סונורה ומהמדבריות הפנימיים שלו: מדבר יומה ומדבר קולורדו שבדרום ארצות הברית וכן בצפון מקסיקו עד לחצי האי באחה קליפורניה.
נקר זה קובע את ביתו בתוך מבנה קקטוס, לרוב בקקטוס הגדול ביותר - הסגווארו והוא מנקר חור גדול כדי לחיות בתוכו, מה שגורם לקקטוס להפריש חומר נוקשה שאוטם את הלשד (אנ').
הנקר ניזון מחרקים כמו נמלים וגם מפירות של קקטוסים, פירות יער וצנוברים.
תת-מינים

C. c. mearnsi
C. c. tenebrosus
C. c. brunnescens
C. c. chrysoides
הערות שוליים

↑  נקר זהוב באתר הרשימה האדומה של IUCN
סטן סטורה הזקן

סְטֵן סְטוּרֶה הזקן (שוודית: Sten Gustavsson Sture den äldre; ‏1440 - 14 בדצמבר 1503) היה מדינאי שוודי ועוצר שוודיה במהלך איחוד קאלמאר (כהונה ראשונה: 1470-1497; כהונה שנייה: 1501-1503).
הוא נולד בערך בשנת 1440, בנם של גוסטאב אנונדסון מבית סטורה ושל בירגיטה סטנסדוטר ביילק, אחות חורגת של קרל השמיני, מלך שוודיה. הוא התחתן עם אינגבורג טוט ב-1476, אולם לזוג לא היו ילדים. לפי מחקרים גנאלוגיים, אביו של סטן סטורה היה צאצא של סוורקר השני.
בקרב ברונקברג ב-1471 הוא ניצח את הצבאות השוודיים והדניים בעזרתו של כריסטיאן הראשון, מלך דנמרק. בעקבות הניצחון הפך סטן סטורה למושיע לאומי.
סטורה הגיע לשלטון לאחר מותו של קרל השמיני, וחיזק את מעמדו אחרי הניצחון בקרב ברונקברג. למשך רבע מאה הוא שלט בשוודיה, והפך את מוסד כהונת העוצר למוסד כמעט עצמאי. הוא נתמך על ידי האיכרים והאצולה הנמוכה, והשתמש בהם בחוכמה נגד האצולה הגבוהה, ובעזרת תמיכתם יצר פעולה של איזון נגד הדרישות הדניות לאיחוד. הוא הוכרח לפרוש אחרי כיבושה המהיר של שוודיה על ידי הנס, מלך דנמרק ב-1497. עם זאת, לאחר התקוממות נגד הדנים בשנת 1501, חזר סטן סטורה לשלטון, והוביל את המאבק השוודי לעצמאות עד למותו ב-1503.
| 0 | 1 | 2 |
| --- | --- | --- |
| הקודם: קרל השמיני | עוצר שוודיה ופינלנד 1470-1497 | הבא: יוהאן השני |
| 0 | 1 | 2 |
| --- | --- | --- |
| הקודם: יוהאן השני | עוצר שוודיה ופינלנד 1501-1503 | הבא: סבנטה נילסון |
משפט ארדש-סקרש

במתמטיקה דיסקרטית, משפט ארדש–סקרש הוא משפט הקובע, שלכל  a,b טבעיים, בכל סדרה באורך  \ ab+1 של מספרים ממשיים שונים יש תת־סדרה עולה באורך  \ a+1 או תת־סדרה יורדת באורך  \ b+1. זהו משפט טיפוסי בתורת רמזי – במבנה גדול דיו אי־אפשר להימנע ממידה מסוימת של סדר.
את המשפט הוכיחו פאול ארדש וגאורגה סקרש, במאמר שפרסמו בשנת 1935.
המשפט

יהיו  a,b מספרים טבעיים, ותהי  \ x_{1},x_{2},...,x_{ab+1} סדרה של מספרים ממשיים שונים. אזי יש תת־סדרה מונוטונית עולה ממש באורך  \ a+1, או שיש תת־סדרה מונוטונית יורדת ממש באורך  \ b+1.
המשפט נכון גם אם לא דורשים שהמספרים יהיו שונים, כאשר בניסוחו מחליפים את "יורדת ממש" ב־"יורדת" (כלומר, לא עולה), ואת "עולה ממש" ב־"עולה" (כלומר, לא יורדת). החסם שנותן המשפט הוא הדוק, דהיינו, הטענה אינה נכונה עבור סדרות באורך  \ ab.
הוכחת המשפט > הוכחה ראשונה

נגדיר לכל  \ i את  \ u_{i} להיות אורך תת־הסדרה העולה הארוכה ביותר המתחילה ב \ x_{i}, ובאופן דומה את  \ d_{i} להיות אורך תת־הסדרה היורדת הארוכה ביותר המתחילה ב \ x_{i}.
למה: אם  \ u_{i}=u_{j} עבור  \ i<j, אז  \ x_{i}>x_{j}. באופן דומה אם  \ d_{i}=d_{j} עבור  \ i<j כך  \ x_{i}<x_{j}.
הוכחה: אם  \ u_{i}=u_{j} ו \ x_{i}<x_{j}, אז לכל תת־סדרה עולה שמתחילה ב־ \ x_{j} ניתן לצרף בתחילתה את  \ x_{i} ולקבל תת־סדרה עולה ארוכה יותר. מכאן  \ u_{i}>u_{j}, בסתירה לנתון.
באופן דומה ניתן לקבל את הלמה על  d_{i} ו-  \ d_{j}.
כעת נעבור להוכחת המשפט עצמו. נניח בשלילה כי אין מוצאים תת־סדרה עולה ממש באורך  \ a+1 ואין תת־סדרה יורדת ממש באורך  \ b+1.
לכן, לכל  \ i מתקיים  \ u_{i}\leq a. כמו־כן,  \ d_{i}\leq b; אי־לכך, יש רק  \ ab אפשרויות לערכי הזוג הסדור  \ (u_{i},d_{i}). לעומת זאת, יש  \ ab+1 זוגות כנ"ל:  \ (u_{1},d_{1}),(u_{2},d_{2}),...,(u_{ab+1},d_{ab+1}).
מעקרון שובך היונים קיימים  \ 1\leq i<j\leq ab+1 כך ש־ \ (u_{i},d_{i})=(u_{j},d_{j}). כלומר,  \ u_{i}=u_{j} וכן  \ d_{i}=d_{j}. על־כן, מהלמה  \ x_{i}>x_{j} וגם  \ x_{i}<x_{j}; סתירה.
הוכחת המשפט > הוכחה שנייה

לכל מספר  x_{i} נבחר את  n_{i} להיות אורך הסדרה היורדת הארוכה ביותר המתחילה ב x_{i}. אם אחד מאיברי הסדרה  \left\{n_{i}\right\} גדול מ- b, תת־הסדרה המתאימה לו היא תת־סדרה יורדת מאורך גדול מ־ b+1. וָלא, על פי עקרון דיריכלה יש לפחות  \left\lceil {\frac {ab+1}{b}}\right\rceil =\left\lceil a+{\frac {1}{b}}\right\rceil =a+1 איברים בסדרה  \left\{n_{i}\right\} השווים זה־לזה, נסמן את תת־הסדרה המתאימה להם ב־ \left\{n_{i_{k}}\right\} ואת ערכם המשותף ב־ m. נשים לב ש־ x_{i_{1}} בהכרח קטן מ־ x_{i_{2}} (אחרת – היה אפשר לקחת את הסדרה המתחילה ב־ x_{i_{1}}, לאחריו  x_{i_{2}} ולאחר מכן, את הסדרה באורך  m המתחילה ב־ x_{i_{2}}, ובכך למצוא סדרה יורדת המתחילה ב־ x_{i_{1}}, בעלת אורך גדול מ־ m). אותו נימוק תקף לכל  a+1 האיברים, לפיכך, אם ניקח אותם נקבל סדרה עולה כמבוקש.
יתרונה של ההוכחה השנייה הוא שהיא קונסטרוקטיבית, כלומר, מספקת אלגוריתם למציאת הסדרה ולא רק מוכיחה את קיומה.
הוכחה שהחסם הדוק

יהיו  a,b מספרים טבעיים. נתבונן בסדרה הבאה:
b,b-1,\dots ,1,2b,2b-1,\dots ,b+1,3b,\dots ,\dots ,ab,ab-1,\dots ,ab-b+1
נשים לב שהסדרה מכילה את כל המספרים מ־1 ועד  ab, ולכן יש בה בדיוק  ab איברים. כמו־כן, נשים לב שאחרי כל איבר יש לכל היותר  b-1 איברים קטנים ממנו, ובפרט, סדרה יורדת מקסימלית היא באורך  b לכל היותר. בנוסף, אם נחלק את הסדרה ל־ a תת־סדרות באורך  b – אז עבור כל איבר – האיבר הבא אחריו, שגדול ממנו, חייב להימצא בתת־הסדרה הבאה. לכן, תת־סדרה עולה מקסימלית היא באורך  a. מכאן, אין קיימת לסדרה זו תת־סדרה יורדת באורך  b+1, ובנסוף, אין לה תת־סדרה עולה באורך  a+1. בשל כך, אין משפט ארדש–סקרש מתקיים עבור סדרות באורך  ab.
ראו גם

תורת רמזי
סוד הממלכה הקסומה: היום פיראטית, מחר נסיכה!

| --- | --- |

כרזת הסרט בעברית
 מבוסס על:  סוד הממלכה הקסומה
 בימוי:  ברייאן ניסן, ריצ'רד ריץ'
 הופק בידי:  ריצ'רד ריץ', ג'ארד פ' בראון, סלדון יאנג
 תסריט:  ברייאן ניסן
 מדבבים:  ראו כאן
 מדבבים בעברית:  ראו כאן
 מדינה:  ארצות הברית ארצות הברית
 חברת הפקה:  Crest Animation Productions Nest Family Entertainment Streetlight Productions Sony Wonder
 חברה מפיצה:  Sony Pictures Home Entertainment (ארצות הברית) התו השמיני (ישראל)
 שיטת הפצה:  וידאו על פי דרישה, direct-to-video 
 הקרנת בכורה:  ארצות הברית 6 בספטמבר 2016 ישראל 2016
 משך הקרנה:  כ-79 דקות
 שפת הסרט:  אנגלית (הסרט דובב לשפות נוספות, ביניהן עברית)
 סוגה:  סרט פנטזיה, סרט הרפתקאות, סרט מוזיקלי, סרט בהנפשה ממוחשבת
 סרט קודם:  הממלכה הקסומה: סיפור מלכותי
 סרט הבא:  סוד הממלכה הקסומה: חשאיות מלכותית
 דף הסרט ב־IMDb
 
סוד הממלכה הקסומה: היום פיראטית, מחר נסיכה! (באנגלית: !The Swan Princess: Princess Tomorrow, Pirate Today) הוא סרט פנטזיה והרפתקאות מוזיקלי אמריקאי בהנפשה ממוחשבת משנת 2016, שהופק על ידי חברות ההפקה Crest Animation Productions,‏ Nest Family Entertainment,‏ Streetlight Productions ו-Sony Wonder. הסרט בוים ונכתב על ידי ברייאן ניסן, יחד עם ביומו של ריצ'רד ריץ'.
הסרט משמש כסרט השישי בסדרת הסרטים "סוד הממלכה הקסומה", לאחר הסרט "הממלכה הקסומה: סיפור מלכותי", והוא מספר על אליס, בתם המאומצת של אודט ודרק, אשר יוצאת להרפתקה בלב הים יחד עם חבריה החיות של אודט במקום ללמוד כיצד אמורה נסיכה להתנהג.
הסרט הופץ לראשונה בארצות הברית ב-DVD וב-Blu-ray ב-6 בספטמבר 2016 על ידי Sony Pictures Home Entertainment. בישראל הסרט הופץ לראשונה בדיבוב עברי ב-DVD על ידי התו השמיני בשנת 2016, לאחר שהסרט האחרון שדובב לעברית במסגרת סדרת הסרטים היה "סוד הממלכה הקסומה 2: סודה של הטירה" בשנת 1997. אורך הסרט הוא כ-79 דקות, ושפת המקור שלו היא אנגלית.
בשנת 2017 הופק לסרט סרט המשך בשם "סוד הממלכה הקסומה: חשאיות מלכותית".
תקציר העלילה

אליס, בתם המאומצת של אודט ודרק האוהבת הרפתקאות, צריכה להיות יחד עם המלכה אוברטה וללמוד כיצד אמורה נסיכה להתנהג, בזמן שהוריה יוצאים לעזור לאנשים לבנות גשר. אליס, שרוצה להיות פיראטית נועזת, אשר לא מעניין אותה איך נסיכה אמורה להתנהג, בורחת בלילה יחד עם הלורד רוג'רס, ז'אן-בוב הצפרדע וספיד הצב להפלגה בלב הים. העיניים מסתבכים כאשר ספינתם נטרפת, והחבורה מוצאת את עצמה על אי בודד השוכנים בו יצורים רעבים. באי החבורה פוגשת את לוקאס, נער צעיר החי בו בבידוד, כאשר יחד איתו הם פועלים כדי להימלט מהאי.
דמויות ומדבבים

הדיבוב העברי בוים על ידי ג'ינו קמבוס, והופק על ידי אפרת אולמן ויורם שרתוק.
| שם הדמות | מדבב/ת באנגלית | מדבב/ת בעברית |
| --- | --- | --- |
| אליס | ג'יידן איסבל | דון לני-גבאי |
| אודט | לאורה באייליי | קארין היימן |
| לוקאס | גראנט דוראצו | קארין היימן |
| פופין | גרדנר ג'אס | שאולי הלוי |
| סקאלי | ג'וסף מדראנו | שאולי הלוי |
| לורד רוג'רס | ג'וסף מדראנו | צביקה שוורצברג |
| תוכי | ג'וסף מדראנו | ניצן זיצר |
| ז'אן-בוב | קלייטון ג'יימס | מייק יעקב ברוק |
| ספיד | דאג סטון | צחי כהן |
| דרק | יורי לוונטאל | צחי כהן |
| ברודי | ברייאן ניסן | קובי ליקורמן |
| גיבי | קווין לינקולן | קובי ליקורמן |
| אוברטה | ג'ניפר מילר | גבריאלה לואיס |
| אמא של לוקאס | מקסין בלו | מיה אלון |
| אבא של לוקאס | קירבי ליי | מייקל רוז |
| קיטל | ג'ואי לוטסקו | עמי מנדלמן |
| משרת |  | שאולי בדישי |
שירים

במהלך הסרט הושמעו חמישה שירים חדשים:
"We Want Meat" ("אנחנו רוצים בשר")
"A Pirate Today" ("פיראטית היום")
"Green Thing" ("דבר ירוק")
"Standing On My Own" ("עומד לבדי")
"I'll Be Your Star" ("אני אהיה הכוכב שלך")
סובייטסקי ספורט

| --- | --- |

 תדירות:  עיתון יומי
 סוגה:  ספורט
 פורמט:  A2
 מו"ל:  קומסומולסקאיה פראבדה
 בעלים:  First Media Invest סרגיי קולושב
 עורך ראשי:  Yevgeny Slyusarenko 
 תאריכי הופעה:  1924–הווה (כ־100 שנה)
 שפה:  רוסית
 מערכת:  מוסקבה 
 מדינה:  רוסיה רוסיה
 www.SovSport.Ru
 
סובייטסקי ספורט (ברוסית: Советский спорт; מילולית: "הספורט הסובייטי") הוא שמו של יומון סובייטי-רוסי, הנחשב לעיתון הוותיק ביותר בכתבי העת הספורטיביים ברוסיה. פעיל מאז 1924.
עורכים ראשיים של העיתון בשנים שונות

1924-1937 - ארון איטין
1958-1968 - ולדימיר נובוסקולצב
1968-1981 - ניקולאי קיסליוב
1981-1982 - בוריס מוקרוסוב
1983-1984 - ויאצ'סלב גברילין
1984-1993 - ולרי קודריאצב
1993-1998 - ויקטור צ'ירקין
1998-1999 - אנטולי קורשונוב
1999 - ינואר 2001 - אלכסנדר קוזלוב
ינואר 2001 - אוגוסט 2001 - ויקטור חרושצ'וב
אוגוסט 2001 - דצמבר 2003 - אלכסנדר קוזלוב
דצמבר 2003 - נובמבר 2013 - איגור קוץ
נובמבר 2013 - פברואר 2016 - פאבל סדקוב
פברואר 2016 - דצמבר 2016 - קונסטנטין קלצ'ב
ינואר 2017 - הווה - ניקולאי ירמנקו
ראו גם

ספורט אקספרס
הערות שוליים

↑  "«Советскому спорту» – 85. А выглядит на 17!". Аргументы и факты. 2009-07-20.
↑  "«Советский спорт» отмечает 85 лет". sportmanagement.ru. 2009-07-20.
1 2 3  "Советов нет, но спорт остался". Вести.ру. 2009-07-20.
↑  "Поэт Евгений Евтушенко: «Наши должны взять медаль»". Советский спорт. 2014-06-09.
↑  Журналисты открыли новый вид «Спорта» // Ъ-Власть
↑  "«Советский спорт» стал недвижимостью". Коммерсантъ. 1998-09-25.
1 2 3  "Александр Козлов: «Советский спорт» — не помойка»". sports.ru. 2010-07-08.
↑  "Фанаты голосуют за 6-й канал..." קומסומולסקאיה פראבדה. 2002-02-15.
↑  "Медиаитоги 2001 года". Со-Общение. 2002.
↑  "Смена караула". Время новостей. 2001-08-30.
↑  "Кремль проведёт творческое объединение". Новая газета. 2005-04-28.
↑  Объединяй и переформатируй. «Проф-Медиа» разбирается с активами
↑  Продажа ИД «Комсомольская правда» завершится в течение месяца // Новости NEWSru.com
↑  "Главным редактором газеты «Советской спорт» стал заместитель главного редактора «Комсомольской правды» Игорь Коц". Газета.ру, Гильдия издателей периодической печати. 2003-12-11.
↑  "Главный редактор «Советского спорта» Игорь Коц: Хотим стать народной газетой". קומסומולסקאיה פראבדה. 2003-12-15.
↑  "Главреды. Игорь Коц: «Наши журналисты ходят по минному полю»". Sports.ru. 2010-05-21.
↑  «Советский спорт» будет цветным всегда! Читатели единодушно проголосовали за новый образ газеты // Советский спорт
↑  Норвежцы продали блокирующий пакет акций ИД «Комсомольская правда» // Новости NEWSru.com
↑  "«Советский спорт» на финишной прямой. Издательская группа может вскоре сменить владельца". Коммерсантъ. 2016-01-15.
↑  "«Советский спорт» продан холдингу «Ура медиа», главным редактором стал Константин Клещёв". Sports.ru. 2016-02-11.
↑  "«Советский спорт» сменил владельца и главного редактора". Lenta.ru. 2016-02-11.
↑  "Сунгоркин: «Мы продали «Советский спорт» со спокойной душой»". Планета СМИ. 2016-02-12. אורכב מ-המקור ב-2016-03-03. נבדק ב-2017-03-10.
↑  «Советский спорт», 2 декабря 2014 года. Не стало бывшего главного редактора «Советского спорта» Вячеслава Гаврилина
הכרזה בעיתון "סובייטסקי ספורט" על משחק גמר גביע ברית המועצות בשנת 1936: לוקומוטיב מוסקבה - דינמו טביליסי.
בית הדפוס של העיתון "הספורט הסובייטי" (1985).
לוגו העיתון משנת 1999 עד 2016.
סומוביט

| --- | --- |
בניין המועצה
בניין המועצה
 מדינה:  בולגריה בולגריה
 מחוז:  פלבן
 ראש העיר:  בויאן פבליקיאנוב
 שטח:  24.69 קמ"ר
 גובה:  50 מטרים
 אוכלוסייה:  ‏
  ‑ בכפר:  535 (15 במרץ 2024)
 קואורדינטות:  43°41′17″N 24°46′30″E﻿ / ﻿43.687967°N 24.775119°E﻿ / 43.687967; 24.775119 
 אזור זמן:  UTC +2
  מפת מיקום  מפה מפורטת   (למפת בולגריה מוגדלת) סופיה פלובדיב וארנה בורגס רוסה פלבן סטארה זאגורה טורקיה יוון מקדונ. הצפו.  סרביה רומניה הים השחור סומוביט(למפת בולגריה רגילה) סופיה פלובדיב וארנה בורגס רוסה פלבן סטארה זאגורה טורקיה יוון מקדונ. הצפו.  סרביה רומניה הים השחור סומוביט(למפת מחוז פלבן רגילה) פלבן צ'רבן בריאג קנז'ה לבסקי בלנה ניקופול איסקר רומניה וליקו טרנובו  לובץ' ורא.סומוביט(למפת מחוז פלבן מוגדלת) פלבן צ'רבן בריאג קנז'ה לבסקי בלנה ניקופול איסקר רומניה וליקו טרנובו  לובץ' ורא.סומוביט  he tabBackground:;tabBorder:#aaa;defaultTab:0;
סומוביט (בבולגרית: Сомовит) הוא כפר בצפון בולגריה, בשטח הרשות המקומית גוליאנצי אשר במחוז פלבן, השוכן לגדות הדנובה, 30 קילומטרים מבירת המחוז פלבן ו-162 קילומטרים מבירת בולגריה סופיה.
היסטוריה

הכפר הוקם במהלך המאה ה-16, עת שלטה בבולגריה האימפריה העות'מאנית. ב-1718 צוין הכפר במפות ניווט לשיט בדנובה שהוצאו לאור בווינה. במהלך המאה ה-19 התפתח נמל הדנובה הקטן שבמקום והעניין הוביל להתפתחות כלכלית, גידול בכמות האוכלוסין ופיתוח תשתיות שכלל הקמת בתי ספר וכנסייה. לאחר מלחמת העולם השנייה התחולל בבולגריה משבר כלכלי וחברתי חמור שלווה בתהליך הגירה פנימית אל הערים הגדולות. בעקבות המשבר הלכה אוכלוסיית הכפר והידלדלה. עם תום מלחמת העולם השנייה הוחל בפיתוח מואץ של הכפר, תוך בניית יחידות דיור ומרכז עסקים. לאחר קריסת השלטון הקומוניסטי בבולגריה התחולל במדינה משבר כלכלי, אשר השליך על ירידה הדרגתית בכמות האוכלוסין בסומוביט.
בתקופת מלחמת העולם השנייה פעל בכפר מחנה הריכוז סומוביט, ובו נכלאו בני הקהילה היהודית. במאגרי המידע של יד ושם קיים תיעוד באשר ל-521 מיהודי בולגריה שהיו כלואים במחנה.
הערות שוליים

↑  רשימת הכלואים בסומוביט, באתר יד ושם, אוחזר ב-12 באוקטובר 2014.
| --- | --- |
בקרת זהויות :  NLI: 987007531069205171  LCCN: n93046690  VIAF: 138524128   WorldCat (עם VIAF): 138524128
נאנדור מדראשי-בק

| --- | --- |

 לידה:  8 באוגוסט 1839 מדראש, הונגריה 
 פטירה:  16 בפברואר 1909 (בגיל 69) הרובע החמישי של בודפשט, הונגריה 
 שם לידה:  Beck Nándor 
 מדינה:  האימפריה האוסטרו-הונגרית 
 מקום קבורה:  בית הקברות היהודי ברחוב שלגוטאריאני, בודפשט, הונגריה 
 
הברון ממדראש, נאנדור מדראשי-בק (במקור עד 1906 בק, בהונגרית: Madarassy-Beck Nándor; מדראש, 8 באוגוסט 1839 – בודפשט, 16 בפברואר 1909) היה בנקאי, כלכלן יהודי-הונגרי, אביו של דיולה מדראשי-בק, אחיו של מיקשה מדראשי-בק, ושל הוגו בק ממדראש שהיה משפטן ועורך דין, נשיא מועצת הקורייה (בית המשפט העליון של הונגריה), דודו של מרצל מדראשי-בק וסבו של ז'וז'ה מדראשי.
קורות חיים

נאנדור בק נולד במשפחה יהודית כבנם של בנם של דוד בק ושל שרה (לוטי) ברגר. הוא רכש את כישוריו הבנקאיים בווינה. בסיום לימודיו, עבד בסניף הבנק Credit-Anstalt für Gewerbe und Handel. בשנת 1867 הפך לפקיד הראשי בבנק האנגלו-הונגרי שנוסד באותה עת. בשנת 1869 הצטרף לבנק האשראי למשכנתאות ההונגרי (Magyar Jelzálog Hitelbank) שהוקם באותה תקופה. בשנת 1871 נבחר על ידי דירקטוריון הבנק פה אחד כמנכ"ל הבנק. בתקופתו כמנכ"ל הוא הרחיב את מתן המשכנתאות לכל שטח המדינה. בשנים 1899–1907 היה נשיא הבנק שלו, כמו גם של "הבנק החקלאי", של "בנק הקצבאות". ושל "בנק ההתיישבות והפרצלציה" (Magyar Telepítő és Parcellázó Rt). הוא היה חבר בדירקטוריונים של חברת החשמל ההונגרית, "איגוד הכספים של בודפשט" וב"בנק המשכנתאות הלאומי הקרואטי-סלבוני". מאמריו הופיעו בעילום שם בכתבי עת ובמגזינים שונים.
בשנת 1893, פרנץ יוזף הראשון, קיסר אוסטריה העניק לו עיטור גבוה. הוא הכיר בשירותיו המצוינים בתחום הכלכלה הציבורית על ידי הענקת מסדר כתר הברזל דרג 3. שנתיים לאחר מכן, כהכרה בפעילותו למען החקלאות הקפיטליסטית, הוא קיבל תואר אצולה הונגרי בהוספת השם מדראשי. בשנת 1902 מונה ליועץ חצר המלוכה ובשנת 1906, כהוקרה על פועלו הרב בתחום הכלכלה, הוענק לו תואר הברון ההונגרי. קברו נמצא בבית הקברות היהודי ברחוב שלגוטאריאני.
משפחתו

אשתו הייתה לאורה שיין (1852–1911), נישאו ב-26 במאי 1872.
ילדיהם:
דיולה מדראשי-בק (1873–1939) בנקאי, עורך דין
אדן בק (1874–?)
אילונה מדראשי-בק (1880–?) ציירת
הוקרה

מסדר כתר הברזל דרג 3 (1893)
יועץ חצר מלכותי (1902)
לקריאה נוספת

נתוניו במאגר מוזיאון הספרותי פטפי
Gudenus János József: A magyarországi főnemesség XX. századi genealógiája I–V., Natura–Tellér Kft.–Heraldika, Budapest, 1990–1999 (הגנאלוגיה של האצולה הבכירה בהונגריה)
Magyar életrajzi lexikon II. (L–Z). Főszerk. Kenyeres Ágnes. Budapest: Akadémiai. 1969. (לקסיקון ביוגרפי הונגרי. עורכת אגנש קניירש)
לקסיקון יהודי הונגרי. 1929. עורך פטר אויווארי. נאנדור מדראשי-בק
הערות שוליים

↑  "Halotti bejegyzése a Budapest V. kerületi polgári halotti akv. 109/1909. folyószáma alatt".
↑  "Gyászjelentése (1909)".
↑  Igazgatóvá választás (1871. december 16.) Ellenőr, 3. évfolyam, 427. szám
↑  "Bankigazgatók kitüntetése". Pesti Hírlap. 1893-11-08. p. 6.
↑  Nemesség madarasi előnévvel (1896. január 4.) Budapesti Közlöny, 30. évfolyam, 3. szám
↑  "Beck Nándor kitüntetése". Magyar Nemzet. 1902-06-25. p. 3.
↑  "Madarassy-Beck báró". Budapesti Hírlap. 1906-04-12. p. 12.
↑  "Madarassy-Beck Nándorné gyászjelentése (1911)".
נאשי

| --- | --- |


 
 מדינה:  רוסיה 
 מטה הארגון:  מוסקבה 
 מייסדים:  וסילי יקמנקו 
 יושב ראש:  וסילי יקמנקו, ניקיטה בורוביקוב 
 תקופת הפעילות:  1 במרץ 2005 – 2013 (כ־7 שנים) 
 www.nashi.su
 
דגל "נאשי"
מדגלי "נאשי"
פגישת ולדימיר פוטין עם חברי התנועה, בזאווידובו, מחוז מוסקבה.
נאשי - תנועת הנוער האנטי-פאשיסטית (רוסית: Наши - Молодежное демократическое антифашистское движение) הייתה אחת מתנועות הנוער הגדולות ביותר ברוסיה, המונה מעל 100,000 חברים. ועידת הייסוד של התנועה נערכה ב-15 באפריל 2005. על פי מייסד התנועה, וסילי יקמנקו (העומד גם בראש הסוכנות הפדרלית לענייני נוער של רוסיה), היא הוקמה כתגובה למה שהוא רואה כהתגברות הנאציזם ברוסיה. התנועה זכתה לכותרות בעולם במהלך המצור שהטילה על שגרירות אסטוניה ברוסיה כתגובה להעברת פסל ברונזה של חייל סובייטי מכיכר בבירת אסטוניה לבית קברות צבאי בעיר.
התנועה הוקמה ביוזמה ותוך תמיכה של פקידות הנשיא[דרוש מקור]. היא נתמכת על ידי ולדימיר פוטין והוא נפגש עם מנהיגיה באופן קבוע. מנהיגי התנועה מכריזים על התמיכה של התנועה במשטר. התנועה הוקמה על בסיס תנועת "ההולכים ביחד" (Идущие вместе) שהייתה תנועת נוער ברוסיה שנוסדה על ידי ואסילי יקמנקו במאי 2000. לתנועה הייתה אוריינטציה לתמיכת הממשלה הרוסית וממשלו של ולדימיר פוטין היה תומך בתנועה. התנועה גדלה במהירות והיו לה עשרות אלפי חברים. חלק מדרישות התנועה כלפי חבריה כללו בין היתר כי מפקדים חייבים לקרוא 6 קלאסיקות רוסיות ולבקר אתר קרב אחד שבו רוסיה ניצחה. חברי התנועה חולקו לקבוצות בנות 5 חברים המכונים "כוכבים אדומים". עם הקמת נאשי על ידי ואסילי יקמנקו בשנת 2006 פעילות התנועה הופסקה.
הקמת מספר תנועות נוער בשנים 2005-2006 הייתה למעשה תגובת המשטר לאירועים באוקראינה ותפקיד הנוער באירועים. בהמשך, רמת הפעילות של התנועות שהוקמו ירדה באופן ניכר. מתנגדי התנועה קוראים לפעיליה "נאשיסטי" בדומה למילה הרוסית "פשיסטי" (פאשיסטים) ואת התנועה עצמה "פוטיניוגנד" בדומה ל"היטלריוגנד".
בין הפרויקטים של התנועה היה "סטופחם".
במאי 2012 מייסד התנועה וסילי יקמנקו הכריז על פירוקה וב-2019 פורק הארגון סופית.
פורום סליגר

פורום סֵליגֶר (Селигер) בסמוך לאגם סליגר במחוז טבר, סמוך לכפר אוסטאשקוב, הוא פורום חינוכי לנוער המאורגן על ידי תנועת נאשי מאז 2005. מאז 2009 הפורום מאורגן בשיתוף פעולה עם הסוכנות הפדרלית לענייני נוער של רוסיה. עד 2008 נמנע מפעילי נאשי להשתתף בפורום, אך מאז 2009 הותר לכל תנועות הנוער ברוסיה להשתתף בפורום והוא מאורגן מדי שנה בקיץ.
עם הקמת התנועה הופסקה תמיכה ממסדית בתנועת הולכים ביחד, פעילותה למעשה הופסקה ורוב חבריה נקלטו בתנועת נאשי.
דמיטרי מדבדב בפגישה עם משתתפי פורום סליגר, בארוויחה, מחוז מוסקבה, 4 ביולי 2009.
נחל חווה

| --- | --- |

נחל חווה
 מידע כללי
 אורך:  37 ק"מ
 יובלים:  נחל גרפון, נחל טרף, נחל מחמל, נחל צינים 
 שפך:  נחל צין 
 מדינות באגן הניקוז:  ישראל
  (למפת צפון הנגב מוגדלת) נחל חווה(למפת צפון הנגב רגילה) נחל חווה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל חווה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל חווה
 
נחל חווה (בערבית: نهر حواء "נהר חואא", "ואדי משיש א-שריקה") הוא נחל אכזב, מיובליו של נחל צין בהר הנגב המרכזי.
שם הנחל

מקור השם הוא בערבית, בעקבות צליל שמו הערבי של חלקו העליון של הנחל "ואדי אל הווא" שפירושו "נחל הרוחות" ומקורו במישור הרוחות שבראשו, חלקו התחתי נקרא בערבית "ואדי משיש א-שריקה" שפירושו "נחל השקעים המזרחי" ומקורו במחשופי מי תהום שבאפיק הנחל.
מסלול הנחל

נחל חווה מתחיל מצפון ליישוב מצפה רמון. יובלו העליון עובר בתחום אזור התעשייה של מצפה רמון שמצפון ליישוב. ממצפה רמון יורד הנחל כלפי צפון מזרח בתוך מישור הרוחות ועובר בנתיב כמעט מקביל לקירו הצפון-מערבי של מכתש רמון במרחק של 2–3 ק"מ ממנו. לאחר כ-31 ק"מ במקביל למכתש רמון משנה הנחל את כיוונו ויורד צפונה לאורך כ-6 ק"מ בעוקפו את הר גרפון ממזרח. בהמשך חוצה הנחל את דרך העפר הצמודה לצינור הנפט אילת-אשקלון מכאן ממשיך הנחל ויורד בערוץ עמוק אך לא קניוני בכיוון צפון מזרח אל נחל צין.